經過柯士甸道好多年今日決心去試下。佢D set唔係好啱食，所以散叫。先來個Caesar salad同忌廉波菜蠔湯個沙律略咸o左d，而湯係個waiter介紹，又多波菜d湯又鮮甜，仲有三隻大蠔。主菜係蒜蓉茄汁豬扒及蜆肉墨魚汁意粉，豬扒唔錯個茄汁真係用新鮮番茄整。意粉就麻麻地，似干炒意粉，都幾多油又都幾咸。最後甜品係咖啡雪榚，口感好creamy。Overall都唔錯，D waiter都幾nice。不過這間唔係高級餐廳，估唔到兩個人食，埋單都要四百幾蚊，好似好唔值去諾士佛台兩個人都係依間價錢。